Povratnik (film, 2015)
<s>Povratnik (engleski The Revenant) američki je biografski vestern triler snimljen 2015. godine u režiji Alejandra G. Iñárritua.</s><s>Scenarij su napisali Mark L. Smith i Iñárritu na osnovu istoimenog romana Michaela Punkea iz 2002. godine, koji je bio inspiriran životom istraživača Hugha Glassa.</s><s>U filmu glavne uloge tumače Leonardo DiCaprio, Tom Hardy, Will Poulter, i Domhnall Gleeson.</s>

<s>Pripreme za snimanje filma su započele u augustu 2001. godine, kada je Akiva Goldsman otkupio od Punkea prava na rukopise s namjerom da snimi film.</s><s>Film je prvobitno planiran da bude režiran od strane Parka Chan-wooka sa Samuelom L. Jacksonom da glumi, a kasnije je režija pripala Johnu Hillcoatu sa Christianom Baleom kao glavnom zvijezdom.</s><s>Oba režisera su napustili projekat, i na kraju je Iñárritu u augustu 2011. godine potpisao da započne sa režijom.</s><s>U aprilu 2014. godine, nakon nekoliko kašnjenja u produkciji zbog drugih projekata, Iñárritu je potvrdio da je počeo rad na Povratniku i da će DiCaprio igrati glavnu ulogu.</s><s>Glavno snimanje je počelo u oktobru 2014. godine, a završilo se u augustu 2015. godine.</s>

<s>Film je imao ograničenu premijeru 25. decembra 2015. godine, a zatim je zvanično bio pušten na prikazivanje 8. januara, 2016. godine.</s><s>Povratnik je 14. januara 2016. godine, nominiran za 12 Oskara, što ga čini najviše nominiranim filmom za 2015. godinu - uključujući Oscara za najbolji film, najbolju režiju, najboljeg glavnog glumca (DiCaprio) i najboljeg sporednog glumca (Hardy).</s><s>Film je dobio pozitivne ocjene od kritičara, koji su pohvalili nastupe DiCapria i Hardya, Iñárrituovu režiju, i kinematografiju Lubezkog.</s><s>Na 73. ceremoniji film je osvojio tri Zlatna globusa, te je nominiran za 12 Oscara, što je najviše za ceremoniju, uključujući i Oscara za najbolji film, najbolju režiju, najboljeg glumca (DiCaprio) i najboljeg sporednog glumca (Hardy).</s>

<s>Radnja</s>

<s>Hugh Glass je vojni izviđač.</s><s>On i njegov polu-indijanski sin Jastreb, pripadaju istoj grupi zajedno sa Johnom Fitzgeraldom, Jimom Bridgerom pod zapovjedništvom Andrewa Henrya, uglavnom zbog lova na životinjsko krzno.</s><s>Oni se stalno suočavaju sa Indijancima i Francuzima.</s><s>Dok je bio u lovu sa Jastrebom, Glass se vraća nazad u kamp ali tamo dolazi do napada od strane Indijanaca.</s><s>Dok su bježali do rijeke, u napadu su ubijena 33 pripadnika njihove grupe.</s><s>Fitzgerald predlaže da bježe u jednom pravcu, ali Glass predlaže suprotnu rutu.</s><s>Henry pristaje na Glassov prijedlog i onda odlučuju da zanoće.</s><s>U samo svitanje Glass govori Jastrebu da ostane sa grupom dok on ide ispred prvi.</s><s>Ali Glass nailazi na teritoriju grizlija i biva napadnut žestoko.</s><s>On je uspio ubiti zvijer, ali nije u stanju da govori jer mu je grlo povrijeđeno.</s><s>Grupa ga pronalazi i nosi ga na improviziranim nosilima.</s><s>Fitzgerald stalno govori Henryu da ostavi Glassa jer očigledno od njega nema ništa i niko ne može učiniti ništa da ga spasi.</s><s>Henry na kraju ipak pristaje.</s><s>Ali on insistira da pusti Glassa da umre prirodnom smrću, obećavajući novčanu nagradu trojici muškaraca koji ostanu iza grupe sa Glassom.</s><s>Jastreb i Bridger pristaju da ostanu, i što je iznenađujuće pridružuje im se Fitzgerald.</s>

<s>Ali Fitzgerald postaje nestrpljiv.</s><s>On nudi Glassu brzu smrt ako samo trepne kao znak pristanka.</s><s>Glass zatvara oči za neko vrijeme, a kada otvara oči Fitzgerald smatra da je to bio njegov treptaj i onda pokušava da ubije Glassa.</s><s>Jastreb hvata Fitzgeralda u toj namjeri i njih dva započinju borbu koja se na kraju završava tako što Fitzgerald ubija Jastreba.</s><s>Bridger dolazi i uskoro ga Fitzgerald uvjerava da zakopaju Glassa živog u plitkom grobu, ali on se zaustavlja kad je Glass bio zakopan duboko do vrata.</s><s>Glass puza iz groba i preživljava jedući mrvice dok je s mukom pokušavao da se uspravi.</s><s>Nakon što je mogao hodati, Glass izbjegava indijanski napad i suočava se Indijancem koji reže meso sa mrtvih životinja.</s><s>Glass ga moli da mu da dio i on mu daje jedan komad, ali Glass se onesvešćuje nakon jela.</s><s>Indijanac je zapravo u potrazi za otmičarima njegove kćeri Powaqas.</s><s>On pomaže Glassu nakon što mu on objašnjava svoju situaciju.</s><s>On čak gradi onesviještenom Glassu improvizovano sklonište kada nailazi mećava.</s><s>Kada se Glass probudio čovjek je otišao, a Glass pronalazi francuski traperski kamp.</s><s>On čeka do sumraka i sprema se da ukrade konja.</s><s>Međutim, Francuz dovodi Indijanku i siluje je u samoj blizini Glassa.</s><s>On spasava djevojku i oni bježe na ukradenom konju, ali Glass ispušta bocu koju mu je Bridger ostavio.</s><s>Nakon toga, on ponovo bježi od neprijateljski raspoloženih Arikara Indijanaca skočivši s litice, i tom prilikom njegov konj je ubijen a Glass biva povrijeđen još više.</s><s>Glass preko noći održava toplotu pokrivši se tijelom mrtvog konja.</s><s>Kako su sedmice prolazile, nazad u vojnom logoru, kod usamljenog Francuza nalazi se Glassova boca.</s><s>Većina vjeruje da ju je lovac ukrao od Jastreba nedaleko od kampa, tako da su odmah organizirali potragu i nakon toga pronašli su Glassa živog.</s><s>U međuvremenu, Fitzgerald odlučuje da pobjegne iz logora, nakon što je prvo ispraznio sef sa platama za vojnike.</s><s>Fitzgerald je imao nesmetani pristup novcu.</s><s>On je znao da će ga Glass u potpunosti diskreditirati pred Fitzgeraldom zbog lažne tvrdnje o herojskoj borbi koju je opisao Henryu.</s>

<s>Glass traži od Henrya da mu dopusti da on lično vrati Fitzgeralda u logor živog ili mrtvog; Henry se slaže, ali ide zajedno sa Glassom.</s><s>U trenutku kada su se razdvojili, Fitzgerald pravi zasjedu i ubija Henrya.</s><s>Glass se vraća i pronalazi preminulog Henrya nakon što je čuo pucnjavu.</s><s>On zna da je Fitzgerald u neposrednoj blizini.</s><s>Glass postavlja genijalnu zamku za Fitzgeralda postavljanjem Henrya uspravno kao lažnog konjanika koji je obučen u Glassov kaput, dok istovremeno skrivajući se sa napunjenim pištoljem ispod deke na pratećem konju i pretvara se kao da je mrtvi Henry.</s><s>Fitzgerald se hvata u klopku i iz daljine puca u Henrya koji tobože predstavlja Glassa na konju.</s><s>Fitzgerald ide dolje i provjerava tijelo, ali otkriva da je to ustvari Henry a ne Glass.</s><s>Glass odjednom pada s konja i puca u Fitzgeralda, pogađajući ga u rame.</s><s>Fitzgerald bježi ali Glass se dao u potragu za njim i njih dvojica se suočavaju na obali rijeke.</s><s>Glass se bori sa njim i skoro da ubija Fitzgeralda, ali se predomišlja i gura već teško ranjenog Fitzgeralda nizvodno i pravo u ruke Arikara Indijanaca koji su se približavali.</s><s>Poglavica, sada u pratnji njegove kćerke Powaqa, ubija Fitzgeralda.</s><s>Kako se film završava, pred Glassovim očima i dalje uskrsavaju likovi njegove preminule supruge i njegovog sina, koji su mu se priviđali tokom filma, čak i nakon što je kulminirala osveta kada je Fitzgerald konačno ubijen.</s>

<s>Uloge</s>

<s>Leonardo DiCaprio - Hugh Glass
 Tom Hardy - John Fitzgerald
 Domhnall Gleeson - Andrew Henry
 Will Poulter - Jim Bridger
 Paul Anderson - Anderson
 Lukas Haas
 Brendan Fletcher - Fryman
 Kristoffer Joner - Murphy
 Brad Carter - Johnnie
 Forrest Goodluck - Jastreb</s>

<s>Uvod u snimanje 
Pripreme za snimanje Povratnika počele su u augustu 2001. godine, kada je producent Akiva Goldsman otkupio prava na Punkeov neobjavljeni rukopis za istoimeni roman.</s><s>David Rabe je napisao scenarij filma.</s><s>Snimanje je trebao da započne režiser Park Chan-wook, sa Samuelom L. Jacksonom da bude glavna zvijezda.</s><s>Park je kasnije napustio projekt.</s><s>Snimanje je bilo u zastoju sve do 2010. godine, kada je Mark L. Smith napisao novu adaptaciju romana za Stevea Golina.</s><s>U maju 2010. godine, Smith je otkrio da je John Hillcoat trebao da režira film i da je Christian Bale bio u fazi pregovora da glumi glavnu ulogu.</s><s>Hillcoat je napustio projekat u oktobru 2010. godine.</s><s>Jean-François Richet je trebao da ga zamijeni ali je Alejandro G. Iñárritu potpisao da režira film u augustu 2011. godine.</s><s>Goldsman je također potvrdio da će biti producent zajedno sa Weed Road Pictures.</s><s>U novembru, Regency Enterprises se pridružio produkciji sa Anonymous Content, a 20th Century Fox je potvrdio da distribuira film.</s><s>Nekoliko dana kasnije, Iñárritu je izjavio da je tražio Leonarda DiCapra i Seana Penna da glume dvije glavne uloge.</s><s>Snimanje je stavljeno na čekanje u martu 2012. godine pošto je New Regency unajmio Gonzáleza Iñárritua da režira adaptaciju memoara Jennifer Vogel Flim-Flam Man, koja govori o kriminalnom ponašanju njenog oca.</s><s>Penn je također razmatrao da igra glavnu ulogu u tom filmu.</s><s>U decembru, González Iñárritu je najavio da će njegov sljedeći film biti  Birdman ili: (neočekivana vrlina neznanja), komedija o glumcu koji je jednom davno igrao slavnog superjunaka.</s><s>Iñarritu je osvojio Oscara za najboljeg režisera i najbolji scenarij, a film je osvojio Oscara za najbolji film.</s><s>Snimanje se održavalo u martu 2013. godine.</s><s>González Iñárritu je zakazao početak snimanja Povratnika nakon završetka snimanja  Birdmana .</s><s>Film je dobio proračun od 60 miliona dolara, sa 30 miliona udjela New Regencya.</s><s>Brett Ratnerov RatPac-Dune Entertainment sufinansirao je film.</s><s>Worldview Entertainment je bio prvi na listi da finansira film, ali je odustao u septembru 2014. godine, zbog odlaska direktora, Christophera Woodrowa.</s><s>New Regency je tražio od 20th Century Foxa za dodatna sredstva, ali kompanija je odbila, pozivajući se na garancije u ugovorima za DiCapria i Hardya, što bi zahtijevalo da glumci dobiju plaće bez obzira na to da li je film završen.</s><s>Megan Ellison iz Annapurna Picturesa ušla je u pregovore oko finansiranja filma ubrzo nakon odustajanja 20th Century Foxa.</s>

<s>Snimanje 
Glavno snimanje je počelo u oktobru 2014. godine.</s><s>González Iñárritu je bio uporan da ne upotrebljava računarsku grafiku koja se trebala koristiti kako bi se poboljšao film, navodeći: 
Planirana dvosedmična pauza snimanja u decembru je produžena na šest sedmica što je prisililo Toma Hardya da odustane od snimanja filma  Samoubistvena jedinica.</s><s>U februaru 2015. godine, Inarritu, koji je snimao film koristeći prirodno osvjetljenje, izjavio je da  će snimanje trajati "do kraja aprila ili maja", pošto je ekipa "snimala u tako udaljenim mjestima da smo, u trenucima kad stižemo i moramo se vratiti nazad, već proveli 40% dana",</s>

<s>Brad Weston, predsjednik i izvršni direktor New Regencya, izjavio je da je snimanje bilo izazov zbog ambiciozne prirode filma.</s><s>Na kraju, glavno snimanje se završilo u augustu 2015. godine.</s>

<s>Kritike 
Internetski preglednik Rotten Tomatoes, donosi rejting od 81% na osnovu 57 recenzija, sa prosječnom ocjenom od 7.9/10.</s><s>Sajt je objavio sljedeći konsenzus kritičara: "Kao što je potpuno lijep isto tako je potpuno beskompromisan, Povratnik koristi odlučan nastup Leonarda DiCapria kao gorivo za zanosnu dramu koja nudi kažnjeničke izazove i bogate nagrade."
Slijedi izabrana kritika:</s>

<s>Reference</s>

<s>Vanjske veze 
  Zvanična stranica</s>

<s>Filmovi na engleskom jeziku
Filmovi 2015.</s><s>Američki filmovi
Biografski filmovi
Epski filmovi
Trileri
Westerni
Filmovi nagrađeni Zlatnim globusom za najbolji film - drama
IMAX filmovi
Authority control 2</s>

